চ্যানেল টানেল
ইংলিশ চ্যানেলের তল দিয়ে যোগাযোগ ব্যবস্থার ধারণা ১৮০২ খ্রিস্টাব্দে প্রথম উত্থাপিত হয়। ব্রিটিশ রাজনৈতিক উদ্যোগ ও জাতীয় নিরাপত্তার ইস্যু সম্পর্কিত বিভিন্ন কারণে এই কাজ বিলম্বিত হয়। অবশেষে ইউরোটানেল নির্মাণের কাজ ১৯৮৮ খ্রিস্টাব্দে শুরু হয় এবং নির্মাণ শেষে ১৯৯৪ খ্রিস্টাব্দে তা উন্মুক্ত করে দেয়া হয়। ৪.৬৫০ বিলিয়ন পাউন্ড প্রাথমিক নির্মাণ ব্যয় ধরা হলেও এই অর্থে প্রকল্পটির ৮০ শতাংশ কাজ সম্পন্ন হয়। নির্মাণের পর থেকে টানেল বিভিন্ন সমস্যার সম্মুখীন হয়। একবার টানেলে আগুন লাগলে এবং আরেকবার ঠান্ডা আবওহাওয়ার কারণে যোগাযোগ বিঘ্নিত হয়। অবৈধ অভিবাসীরা এই টানেল দিয়ে যুক্তরাজ্যে প্রবেশের চেষ্টা করেছে। একারণে দুই দেশের মধ্যে কূটনৈতিক মতভেদের সৃষ্টি হলেও ২০০২ খ্রিস্টাব্দে তার অবসান ঘটে।
হুইলিং টানেল
টানেল দুটোর ভিতরের দিকটা ঢাকতে প্রায় ১৩,০০০ বর্গ ফিট (১,২০০ বর্গ মি) টাইলস ব্যবহার করা হয়েছে। পুরো টানেল নির্মাণে ব্যয় হয়েছে ৬.৯ মিলিয়ন ডলার (২০১৫ সালে যার মূল্যমান দাঁড়ায় ৪৮ মিলিয়ন ডলার)। ওয়েস্ট ভার্জিনিয়ার তৎকালীন গভর্নর উইলিয়াম ওয়ালেস ব্যারন এবং রাজ্য সড়কের প্রধান নির্বাহী মিলে ১৯৬৩ সালের ২২ আগস্ট টানেলজোড়ার নির্মাণ কাজের উদ্বোধন করেন। ব্যারন বলেন আন্তঃরাজ্য মহাসড়কগুলোর মধ্যে এটাই সবচে বড় প্রজেক্ট। এটা নির্মাণের ঠিকাদারি পায় মেরিল্যান্ডের বাল্টিমোরের সি. জে ল্যাঙ্গেনফেল্ডার এন্ড সন্স। ১৯৬৪ সালের দিকে অতিরিক্ত কার্বন মনোক্সাইড গ্যাসের কারণে বেশ কিছু শ্রমিক অসুস্থ হয়ে পড়ায় নির্মাণ কাজ বন্ধ থাকে। এরপর সেখানে বায়ু চলাচলের জন্যে পাখা লাগিয়ে দেওয়া হয় আর আবার কাজ শুরু হয়। ১৯৬৬ সালের ৭ ডিসেম্বর আনুষ্ঠানিকভাবে টানেলজোড়া যান চলাচলের জন্যে খুলে দেওয়া হয়।